smcproject/ml-wiki-sentences huggingface dataset:
മുൻപുണ്ടായിരുന്ന മൈറ്റോകോൺട്രിയയിൽ നിന്നും ഹരിതകണത്തിൽ നിന്നും ഇവയ്ക്ക് സ്വയം പുതിയ മൈറ്റോകോൺട്രിയയേയും ഹരിതകണത്തേയും ഉത്പാദിപ്പിക്കാൻ കഴിയും.
ഇവയ്ക്ക് രണ്ടിനും സ്വതന്ത്രമായ, കോശമർമ്മത്തിലുള്ളതിൽ നിന്ന് വിഭിന്നമായ, ഏക, വൃത്തരൂപ ഡി.എൻ.എയുണ്ട്.
മൈറ്റോകോൺട്രിയയ്ക്കും ഹരിതകണത്തിനും ഏകദേശം ബാക്ടീരിയയുടെ വലിപ്പമേയുള്ളൂ(1 മുതൽ 10 മൈക്രോൺ വരെ).
ഇവയുടെ ഡി.എൻഎ, ആർ.എൻ.എ, റൈബോസോം, മാംസ്യസംശ്ലേഷണം എന്നിവയിൽ പ്രോകാരിയോട്ടുകളോട് സാദൃശ്യം കാണിക്കുന്നു.
ഇരട്ട ഫോസ്ഫോ ലിപ്പിഡ് ബൈലേയർ ഘടനയുള്ള ഇവയുടെ ബാഹ്യസ്തരം ഇവ ആതിഥേയകോശത്തിൽ പ്രവേശിച്ചതുവഴി ലഭിച്ചതാണെന്നുകരുതപ്പെടുന്നു.
എൻഡോസിംബയോസിസ് പ്രക്രിയ
വലിയ ആതിഥേയ പ്രോകാരിയോട്ടുകളിൽ അകപ്പെട്ട മറ്റുചില പ്രോകാരിയോട്ടുജീവികളാണ് മൈറ്റോകോൺട്രിയയും ഹരിതകണവും എന്ന് കരുതപ്പെടുന്നു.
ആദിമകാലത്തുണ്ടായിരുന്ന പരപോഷിയായ യൂക്കാരിയോട്ട് (ഒരു അവായുശ്വസന പ്രോകാരിയോട്ടിന്റെ കോശഭിത്തി ആകസ്മികമായി നഷ്ടപ്പെടുകയും ഉള്ളിലുള്ള സ്തരം ഉൾമടക്കുകൾ രൂപപ്പെടുത്തി നിരവധി കോശാംഗങ്ങളും മർമ്മവും രൂപപ്പെടുത്തുകയും ചെയ്തതുവഴിയുണ്ടായ യൂക്കാരിയോട്ട്), സ്വപോഷിയായ ആൽഫാ പ്രോട്ടിയോബാക്ടീരിയം( ഇംഗ്ലീഷ്: Alphaproteobacterium ) എന്ന പ്രോകാരിയോട്ടിനെ കോശത്തിനുള്ളിലേയ്ക്കെടുക്കുകയും അതിനെ ആഹാരമാക്കാതെ സിംബയോണ്ട് ( ഇംഗ്ലീഷ്: symbiont )ആയി കോശത്തിനകത്ത് നിലനിർത്തുകയും ചെയ്തു.
സ്വന്തമായ ശ്വസനപ്രവർത്തനങ്ങൾ വഴി ആൽഫാപ്രോട്ടിയോബാക്ടീരിയം അതിനെ അധിവസിപ്പിച്ച യൂക്കാരിയോട്ടിന് ഊർജ്ജം നൽകുകയും പകരം അവശ്യപോഷകങ്ങളും വാസസ്ഥാനവും സംരക്ഷണവും നൽകി യൂക്കാരിയോട്ടായ ആതിഥേയകോശം അതിനെ നിലനിർത്തുകയും ചെയ്തു.
പരസ്പരപ്രയോജനപ്രദമായ ഈ ബന്ധം സിംബയോസിസ് എന്ന പദത്താൽ വിവക്ഷിക്കപ്പെട്ടു.
ക്രമേണ ഉള്ളിലകപ്പെട്ട എൻഡോസിംബയോണ്ട് സ്വതന്ത്രജീവനത്തിനുസഹായകമായി സൂക്ഷിച്ചിരുന്ന ചില ജീനുകളെ സംരക്ഷിച്ചശേഷം അവശേഷിച്ചവ ആതിഥേയകോശത്തിന് കൈമാറി.
ഇത് ആതിഥേയജീവിയെത്തന്നെ ജീവീയ, അജീവിയ ഘടകങ്ങൾ നേടുന്നതിന് എൻഡോസിംബയോണ്ടിനെ പ്രേരിപ്പിച്ചു.
ശ്വസനപ്രക്രിയയിലുപയോഗിക്കപ്പെട്ട ജീനുകൾ മൈറ്റോകോൺട്രിയോണായി പരിണമിച്ചു.
ഇതേ സ്ഥിതിവിശേഷമാണ് ഹരിതകണത്തിനും സംഭവിച്ചത്.
പ്രകാശസംശ്ലേഷണ ശേഷി കാണിക്കുന്ന ഉള്ളിലകപ്പെട്ട സയനോബാക്ടീരിയം ( ഇംഗ്ലീഷ്: cyanobacterium ) എന്ന പ്രോകാരിയോട്ടിക് എൻഡോസിംബയോണ്ട് അതിന്റെ യൂക്കാരിയോട്ടിക് ആതിഥേയജീവിയ്ക്ക് ഊർജ്ജലഭ്യത നൽകുക വഴി ഹരിതകണമായി പരിണമിച്ചു.
ഇത്തരം പരിണാമപരമായ പ്രവർത്തനങ്ങൾ പ്രാഥമിക എൻഡോസിംബയോസിസ് എന്നറിയപ്പെടുന്നു.
പ്രാഥമികഎൻഡോസിംബയോസിസിനുശേഷം ചില ജീവികൾ എൻഡോസിംബയോട്ടിക് ഉൽപ്പന്നങ്ങളെത്തന്നെ നിലനിർത്തുകയും അവസരോചിത അനുകൂലനങ്ങളിലൂടെ ആൽഗകളെപ്പോലെയുള്ള വൈവിധ്യവൽക്കരണത്തിന് കാരണമാവുകയും ചെയ്തു.
(ദ്വിതീയ എൻഡോസിംബയോസിസ്) വർഗ്ഗീകരണം ഫൈലോജനറ്റിക് ട്രീ യൂക്കാരിയോട്ടുകളും മറ്റ് ജൈവരൂപങ്ങളും തമ്മിലുള്ള ബന്ധം സൂചിപ്പിക്കുന്ന ചിത്രം യൂക്കാരിയോട്ടുകളെ ചുവന്ന നിറത്തിലും, ആർക്കിയയെ ( ഇംഗ്ലീഷ്: archaea )യെ പച്ചനിറത്തിലും ബാക്ടീരിയയെ ( ഇംഗ്ലീഷ്: bacteria ) നീലനിറത്തിലും കാണിച്ചിരിക്കുന്നു.
1866 ൽ ഏണസ്റ്റ് ഹെയ്ക്കൽ ( ഇംഗ്ലീഷ്: Ernst Haeckel ) പ്രോട്ടിസ്റ്റ എന്ന വിഭാഗത്തെക്കൂടി വിശദീകരിച്ചതോടെ യൂക്കാരിയോട്ടുകളിൽ നാല് കിംഗ്ഡങ്ങളെ ഉൾപ്പെടുത്തി.
കിംങ്ഡം പ്രോട്ടിസ്റ്റ ( ഇംഗ്ലീഷ്: Protista ) കിംങ്ഡം പ്ലാന്റേ ( ഇംഗ്ലീഷ്: Plantae ) കിംങ്ഡം ഫംജൈ ( ഇംഗ്ലീഷ്: Fungi ) കിംങ്ഡം അനിമേലിയ ( ഇംഗ്ലീഷ്: Animalia )
2005 ൽ ഇന്റർനാഷണൽ സൊസൈറ്റി ഓഫ് പ്രോട്ടിസ്റ്റോളജിസ്റ്റ്സ് ( ഇംഗ്ലീഷ്: International Society of Protistologists ) യൂക്കാരിയോട്ടുകളെ ആറ് മോണോഫൈലറ്റിക് സൂപ്പർഗ്രൂപ്പുകളായി തിരിച്ചെങ്കിലും സുവ്യക്തതെളിവുകളുടെ അഭാവത്തിൽ അവ അംഗീകരിക്കപ്പെട്ടില്ല.
യൂക്കാരിയോട്ട് കോശങ്ങളിലെ വ്യത്യാസം
സസ്യങ്ങളിലും ജന്തുക്കളിലും ഫംഗസ്സുകളിലും കാണപ്പെടുന്ന കോശങ്ങൾക്ക് ഘടനാപരവും ജീവധർമ്മപരവുമായി ഏറെ വ്യത്യാസങ്ങളുണ്ട്.
ജന്തുകോശങ്ങൾ
സസ്യകോശങ്ങളിൽ നിന്ന് വ്യത്യസ്തമായി ജന്തുകോശങ്ങൾക്ക് കട്ടിയുള്ള, സെല്ലുലോസ് നിർമ്മിതമായ കോശഭിത്തിയില്ല( ഇംഗ്ലീഷ്: cell wall ).
അതിനാൽ നിരവധി വൈവിധ്യരൂപങ്ങളിൽ നിലനിൽക്കാൻ കഴിയുന്നു.
കൂടാതെ സസ്യകോശങ്ങളിലെപ്പോലെ ഹരിതകണങ്ങൾ( ഇംഗ്ലീഷ്: chloroplasts ) ജന്തുകോശങ്ങളിലില്ല.
താരതമ്യേന ചെറിയ ഫേനങ്ങളാണ് ( ഇംഗ്ലീഷ്: vacuole ) ഇവയ്ക്കുള്ളത്.
ജന്തുക്കളിൽ കോശങ്ങൾ കലകളായി രൂപാന്തരപ്പെട്ടിരിക്കുന്നു.
സസ്യകോശങ്ങൾ ടോണോപ്ലാസ്റ്റ് ( ഇംഗ്ലീഷ്: tonoplast ) എന്ന സ്തരത്താൽ പൊതിഞ്ഞിട്ടുള്ള, കോശമദ്ധ്യഭാഗത്തുള്ള വലിയ ഫേനങ്ങൾ ഇവയ്ക്കുണ്ട്.
ഇതുവഴി ടർഗർ മർദ്ദനിയന്ത്രണം സാദ്ധ്യമാകുന്നു.
സെല്ലുലോസ് , ഹെമിസെല്ലുലോസ് ( ഇംഗ്ലീഷ്: hemicellulose ), പെക്റ്റിൻ( ഇംഗ്ലീഷ്: Pectin ) എന്നിവ കൊണ്ടുനിർമ്മിച്ച കോശഭിത്തിയെ കോശസ്തരത്തിനുപുറത്തേയ്ക്ക് ജീവദ്രവ്യം ( ഇംഗ്ലീഷ്: prtoplasm ) സ്രവിക്കുന്നു.
സഹകോശങ്ങൾ തമ്മിലുള്ള പദാർത്ഥകൈമാറ്റത്തിനുസഹായിക്കുന്നത് കോശങ്ങളുടെ ഉപരിതലത്തിലുള്ള പ്ലാസ്മോഡെസ്മേറ്റ ( ഇംഗ്ലീഷ്: plasmodesmata ) എന്ന സുഷിരങ്ങളിലൂടെയാണ്.
ഇവയ്ക്ക് ജന്തുകോശങ്ങളിലെ ഗ്യാപ്പ് ജംഗ്ഷനുകളിൽ ( ഇംഗ്ലീഷ്: gap junctions ) നിന്ന് വളരെ വ്യത്യാസങ്ങളുണ്ട്.
പ്രകാശസംശ്ലേഷണത്തിന് ഹരിതകണങ്ങൾ ( ഇംഗ്ലീഷ്: chloroplast ) എന്ന പ്ലാസ്റ്റിഡുകൾ സഹായിക്കുന്നു.
ജന്തുകോശങ്ങളിൽ നിന്ന് വിഭിന്നമായി സസ്യകോശങ്ങൾക്ക് (കോണിഫേഴ്സിലും സപുഷ്പികളിലും) ചലനസഹായികളായ ഫ്ലജല്ലമോ ( ഇംഗ്ലീഷ്: flagellum ) സെൻട്രിയോളുകളോ ( ഇംഗ്ലീഷ്: centriole ഇല്ല. ഫംഗസ് കോശങ്ങൾ കൈറ്റിൻ ( ഇംഗ്ലീഷ്: chitin ) കൊണ്ട് നിർമ്മിതമായ കട്ടിയുള്ള കോശഭിത്തി ഇവയ്ക്കുണ്ട്.
സീനോസിറ്റിക് ( ഇംഗ്ലീഷ്: coenocytic ) ശരീരഘടനയുള്ള താഴ്ന്ന തരം ഫംഗസുകളിൽ വലിയ ബഹുമർമ്മക കോശമാണ് ശരീരത്തിലുള്ളത്.
ഹൈഫേ ( ഇംഗ്ലീഷ്: hyphae ) എന്നറിയപ്പെടുന്ന ശരീരത്തിൽ ഇടവിട്ടുള്ള സുഷിരസാന്നിദ്ധ്യമുള്ള ഭിത്തികളിലൂടെ (സെപ്റ്റ) കോശദ്രവ്യവും കോശാംഗങ്ങളും മർമ്മം തന്നെയും ചിലപ്പോൾ സഞ്ചരിക്കുന്നു.
കൈറ്റ്രിഡ്സ് ( ഇംഗ്ലീഷ്: chytrids ) എന്ന പുരാതനഫംഗസുകളിൽ മാത്രമാണ് ഫ്ലജല്ലമുള്ളത്.
പുറത്തേയ്ക്കുള്ള കണ്ണികൾ * ടോൾവെബ്ബ്- യൂക്കാരിയോട്ടിക് വർഗ്ഗീകരണം Archived 2012-01-29 at the Wayback Machine .
* പ്രോകാരിയോട്ട്-യൂക്കാരിയോട്ട് വ്യത്യാസം- ബയോമൈൻ വിക്കി പേജ് Archived 2012-10-25 at the Wayback Machine .
* ഇ.
ഓ.എൽ. യൂക്കാരിയോട്ട് പേജുകൾ അവലംബം
യൂകവിറ്റവ്സ് ഇംഗ്ലീഷ് വിലാസം https://ml.wikipedia.org/wiki/Eucavitaves
യൂകവിറ്റവ്സ് എന്നത് ട്രോഗോണിഫോംസ് ( ട്രോഗൺസ് ) നിരയും പികോകൊറാസി ക്ലേഡും (വുഡ്പെക്കർ, കിംഗ്ഫിഷർ, വേഴാമ്പലുകൾ , ഹൂപ്പോകൾ തുടങ്ങിയ പക്ഷികളുടെ ഒരു വലിയ സംഘം) ഉൾപ്പെടുന്ന ഒരു ക്ലേഡാണ്.
യൂക്കറിയ അനുനോബി ഇംഗ്ലീഷ് വിലാസം https://ml.wikipedia.org/wiki/Eucharia_Anunobi
ഒരു നൈജീരിയൻ നടിയും നിർമ്മാതാവും സുവിശേഷകയുമാണ് യൂക്കറിയ അനുനോബി (ജനനം 25 മെയ് 1965).
അബുജ കണക്ഷൻ എന്ന ചിത്രത്തിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
സിനിമയിലെ മികച്ച സഹനടിക്കുള്ള 2020 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ അവർ നാമനിർദ്ദേശം ചെയ്യപ്പെട്ടു.
ഒവേരി, ഇമോ സ്റ്റേറ്റിൽ ജനിച്ച യൂക്കറിയ അവിടെ തന്റെ പ്രൈമറി, സെക്കൻഡറി സ്കൂൾ വിദ്യാഭ്യാസം പൂർത്തിയാക്കിയതിനുശേഷം എനുഗുവിലെ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് ടെക്‌നോളജിയിൽ നിന്ന് മാസ് കമ്മ്യൂണിക്കേഷനിൽ നാഷണൽ ഡിപ്ലോമ നേടി.
നൈജീരിയ സർവ്വകലാശാല, എൻസുക്കയിൽ ഇംഗ്ലീഷ് ഭാഷാ പഠനത്തിന് ശേഷം അവർ ബിരുദാനന്തര ബിരുദവും നേടിയിട്ടുണ്ട്.
1994-ൽ ഗ്ലാമർ ഗേൾസ് എന്ന ചലച്ചിത്ര പരമ്പരയിലെ അഭിനയത്തിലൂടെ യൂക്കറിയ ശ്രദ്ധേയയായി.
അബുജ കണക്ഷൻ, ലെറ്റേഴ്‌സ് ടു എ സ്ട്രേഞ്ചർ എന്നിവയുൾപ്പെടെ 90-ലധികം സിനിമകളിൽ അഭിനയിച്ചിട്ടുണ്ട്.
അവർ ഇപ്പോൾ ലാഗോസ് സ്റ്റേറ്റിലെ എഗ്ബെഡയിലുള്ള ഒരു പള്ളിയിൽ സുവിശേഷകയായി സേവനം ചെയ്യുന്നു.
2017 ഓഗസ്റ്റ് 22-ന് സിക്കിൾ സെൽ അനീമിയ മൂലമുണ്ടായ സങ്കീർണതകൾ കാരണം യൂക്കറിയയ്ക്ക് തന്റെ ഏറ്റവും അടുത്ത സുഹൃത്ത് എന്ന് വിശേഷിപ്പിച്ച 15 വയസ്സായിരുന്ന ഏക മകനായ റെയ്മണ്ടിനെ നഷ്ടപ്പെട്ടു.
ഇന്റർനെറ്റ് മൂവി ഡാറ്റാബേസിൽ നിന്ന് Eucharia Anunobi
യൂക്കാലിപ്റ്റസ് ഇംഗ്ലീഷ് വിലാസം https://ml.wikipedia.org/wiki/Eucalyptus
ഔഷധ ഗുണമുള്ള " മിർട്ടേസീ ” കുടുംബത്തിൽ പെട്ട  “യൂക്കാലിപ്റ്റുസ് ഗ്ലോബുലസ്” എന്ന ശാസ്ത്രീയ നാമമുള്ള ഒരു   മൃദുമരമാണ് യൂക്കാലിപ്റ്റസ് .
യൂകാലിപ്റ്റസ് എന്ന ജനുസ്സിൽ 700-ൽ ഏറെ മരങ്ങൾ ഉണ്ട്.
ഓസ്ട്രേലിയയിലാണ്‌ യൂകാലിപ്റ്റസ് മരങ്ങളുടെ മിക്കവാറും സ്പീഷീസുകൾ കാണപ്പെടുന്നത്.
യൂക്കാലിപ്റ്റസ് എന്നത് പ്രത്യേക ഇനം മരങ്ങളും കുറ്റിച്ചെടികളും അടങ്ങിയ സസ്യജാലത്തിലെ ഒരു ജനുസ്സാണ്‌ .
ഓസ്ട്രേലിയയിലെ വൃക്ഷജാലത്തിലെ പ്രധാന പങ്കും ഈ ഇനത്തിൽ പെട്ടതാണ്‌.
ഏകദേശം എഴുന്നൂറോളം വ്യത്യസ്ത ഇനങ്ങൾ ചേർന്നതാണ്‌ ഈ ജനുസ്സ്.
മിക്കവയും ഓസ്ട്രേലിയയിൽ നിന്നുള്ളവയാണ്‌.
കേരളത്തിൽ മൂന്നാർ , ദേവികുളം തുടങ്ങിയ സ്ഥലങ്ങളിൽ വൻ‌തോതിൽ കൃഷിചെയ്യുന്നു.
കൂടാതെ തെക്കേ ഇന്ത്യയിൽ നീലഗിരി , കർണാടകം തുടങ്ങിയ സ്ഥലങ്ങളിലും തഴച്ചു വളരുന്നുണ്ട്.
മറ്റു ഭാഷകളിൽ
യൂക്കാലിപ്റ്റസ് സംസ്കൃതത്തിൽ “ഗന്ധദ്രുപ” എന്നും “സുഗന്ധപത്രം“ എന്നും “ഹരിതപർണി” എന്നും അറിയപ്പെടുന്നു.
തമിഴിൽ “കർപ്പൂരമരം “ എന്നു വിളിക്കുന്നു.
രസം			:മധുരം, തിക്തം, കഷായം
ഗുണം		:ലഘു, സ്നിഗ്ധം, തീക്ഷ്ണം
ഇല, തൈലം, നാമ്പ് ചിത്രങ്ങൾ യൂക്കാലിപ്റ്റസിന്റെ ചിത്രങ്ങൾ എണ്ണയുണ്ടാക്കാനായി തയ്യാറാക്കിയ ഇലകൾ എണ്ണയെടുക്കാനായി നീരാവി തണുപ്പിക്കുന്നു ഇലകൾ ചൂടാക്കി നീരാവിയാക്കുന്നു കായകൾ Eucalyptus forest in East Gippsland , Victoria .
Mostly Eucalyptus albens (white box).
Eucalyptus forest in East Gippsland , Victoria .
Eucalyptus plantation in Galicia in Northwest Spain ഇളം ഇലകൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Eucalyptus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Eucalyptus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
EUCLID Sample Archived 2009-10-13 at the Wayback Machine .
, CSIRO The Eucalyptus Page Archived 2006-11-25 at the Wayback Machine .
EucaLink Archived 2010-06-09 at the Wayback Machine .
Currency Creek Arboretum - Eucalypt Research Eucalyptus globulus Diagnostic photos: tree, leaves, bark Handbook of Energy Crops Duke, James A. 1983.
The Eucalyptus of Califonia: Seeds of Good or Seeds of Evil?
Archived 2006-09-10 at the Wayback Machine .
Santos, Robert.
1997 Denair, CA : Alley-Cass Publications ഔഷധങ്ങളെക്കുറിച്ച് http://www.botanical.com/botanical/mgmh/e/eucaly14.html http://www.henriettesherbal.com/eclectic/bpc1911/eucalyptus_oleu.html
യൂജിൻ അയനെസ്കൊ
യൂജിൻ അയനെസ്കൊ റുമാനിയൻ നാടകകൃത്തായിരുന്നു .
1909 നവംബർ 26-ന് റുമാനിയയിലെ സ്ലാറ്റിനായിൽ ജനിച്ചു .
പിതാവ് റുമാനിയക്കാരനും മാതാവ് ഫ്രഞ്ച് വനിതയുമായിരുന്നു .
ഫ്രാൻസിൽ വിദ്യാഭ്യാസം നേടിയ അയനെസ്കൊ അധികകാലവും അവിടെത്തന്നെയാണ് ജീവിതം ചെലവഴിച്ചത്.
1925 മുതൽ 38 വരെ റുമാനിയയിൽ താമസിച്ചിരുന്നു.
ആദ്യകാലത്ത് റുമാനിയൻ കവിതകളും നിരൂപണങ്ങളും രചിച്ചിരുന്ന അയനെസ്കൊ 1948-നു ശേഷമാണ് നാടകരചനയിലേക്ക് തിരിഞ്ഞത്.
നാടകരചയിതാവ്
അസംബന്ധ നാടകവേദിയിലേക്ക് ആകർഷിക്കപ്പെട്ട അയനെസ്കൊ 1950-ൽ ഹാസ്യപ്രധാനമായ ദ് ബാൾഡ് പ്രിമഡോണ എന്ന നാടകം പ്രസിദ്ധീകരിച്ചു.
ഫ്രാൻസിലെ ബുക്കാറസ്റ്റ് സർവകലാശാലയിൽ നിന്ന് ഡോക്ടറേറ്റ് ബിരുദം നേടിയ അയനെസ്കൊ അവിടെത്തന്നെ താമസമുറപ്പിച്ചു.
തുടർന്ന് അനേകം നാടകങ്ങൾ രചിച്ച് ജനശ്രദ്ധ ആകർഷിച്ചു.
1960-ൽ പ്രസിദ്ധീകരിച്ച റിനോസറസ് എന്ന നാടകം ഇദ്ദേഹത്തെ കൂടുതൽ പ്രശസ്തനാക്കി.
ദ് കില്ലർ എന്ന നാടകത്തിൽ മരണത്തെ ഒരു തരംതാണ കോമാളിയായി അവതരിപ്പിച്ചിരിക്കുന്നു.
ശ്രദ്ധേയമായ നാടകങ്ങൾ യൂജിന്റെ ശവക്കല്ലറ ദ് ലസൺ (1951), ദ് ചെയേഴ്സ് (1952), ദ് ന്യൂ ടെനന്റ് (1955)
എന്നിവയും ഇദ്ദേഹത്തിന്റെ ശ്രദ്ധേയമായ നാടകങ്ങളാണ്.
1954-ൽ പ്രസിദ്ധീകരിച്ച അമേദെ അസംബന്ധനാടകങ്ങളിലെ ഒരു മികച്ച രചനയായി കരുതപ്പെടുന്നു.
വീട്ടിനകത്തു കിടന്നു വളരുന്ന ശവശരീരത്തെ തെരുവിലേക്കു വലിച്ചിഴച്ചു കൊണ്ടുപോകുന്ന ഒരു കാല്പനിക സാഹിത്യകാരനെയാണ് ഈ നാടകത്തിൽ ഹാസ്യാത്മകമായി അവതരിപ്പിക്കുന്നത്.
പിൽക്കാലത്തു രചിച്ച നാടകങ്ങളിൽ എക്സിറ്റ് ദ് കിങ് (1962), എ സ്ട്രോൾ ഇൻ ദി എയർ (1963), കില്ലിങ് ഗെയിം (1970), മക്ബെത്ത് (1972), എ ഹെൽ ഒഫ് എ മെസ് (1973)
എന്നിവ പ്രധാന്യമർഹിക്കുന്നവയാണ്.
നാടകങ്ങൾക്കു പുറമേ അനേകം ഉപന്യാസങ്ങളും അയനെസ്കൊ രചിക്കുകയുണ്ടായി.
ദ് ഹെർമിറ്റ് (1973)
എന്നൊരു നോവലും പ്രസിദ്ധീകരിച്ചു.
1994 മാർച്ച് 28-ന് പാരിസിൽ അയനെസ്കൊ അന്തരിച്ചു.
അവലംബം http://www.ionesco.de/ French playwright of Romanian origin http://www.ionesco.org/vie-en.html Archived 2005-03-06 at the Wayback Machine .
Eugene Ionesco's life http://www.levity.com/corduroy/ionesco.htm Eugène Ionesco കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അയനെസ്കൊ, യൂജീൻ (1909 - 94) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മോന ചന്ദ്രാവതി ഗുപ്ത
മ്യാൻമറിയിൽ ജനിച്ച ഇന്ത്യൻ സ്വദേശിയായ സാമൂഹ്യ പ്രവർത്തകയും വിദ്യാഭ്യാസ പ്രവർത്തകയുമായിരുന്നു മോന ചന്ദ്രാവതി ഗുപ്ത (1896 - 1984).
നാരി സേവാ സമിതി എന്ന സ്ത്രീകൾക്കായുള്ള സന്നദ്ധ സംഘടന രൂപീകരിച്ചു.
മ്യാൻമർ തലസ്ഥാനമായ റംഗൂണിൽ 20 ഒക്ടോബർ 1896 ന് ജനിച്ചു.
കൊൽക്കത്തയിലെ ഡയീഷ്യൻ കോളേജിൽ നിന്ന് ബിരുദം നേടി.
ലക്നോവിലെ സർക്കാർ വിമൻസ് കോളേജിലെ പ്രിൻസിപ്പലായും സ്ത്രീ വിദ്യാഭ്യാസത്തിനുള്ള സർകലാശാലാ പരിശോധന കമ്മിറ്റിയിലെ അംഗമായിരുന്നു.
1930 ൽ സ്ത്രീ ഉന്നമനത്തിനായി സേനാന പാർക്ക് ലീഗ്, വിമൻസ് സോഷ്യൽ സർവീസ് ലീഗ്, വിമൻസ് അക്കാദമി  എന്നീ സംഘടനകളാരംഭിച്ചു.
വിമൻസ് അക്കാദമി, സ്വാതന്ത്ര്യാനന്തരം  വിമൻസ് സോഷ്യൽ സർവീസ് ലീഗുമായി ചേർന്ന് നാരി സേവാ സമിതിയായി.
നാരി സേവാ സമിതിയുടെ കീഴിൽ ഇപ്പോൾ നാലു വിദ്യാഭ്യാസ സ്ഥാപനങ്ങളും സ്ത്രീകൾക്കായുള്ള രണ്ട് തൊഴിൽ കേന്ദ്രങ്ങളും മൂന്ന് സ്ത്രീ ക്ഷേമ കേന്ദ്രങ്ങളും ഒരു സാംസ്കാരിക കേന്ദ്രവും ആരോഗ്യ പരിപാലന കേന്ദ്രവും പ്രവർത്തിക്കുന്നു.
ഉത്തർപ്രദേശ് ലെജ്സ്ലേറ്റീവ് കൗൺസിൽ അംഗമായിരുന്നു.
കൈസർ -ഇ-ഹിന്ദ് പുരസ്കാരം ബ്രിട്ടീഷ് സർക്കാരിൽ നിന്ന് ലഭിച്ചിട്ടുണ്ട്(1939)  1965 ൽ പത്മശ്രീ പുരസ്കാരം ലഭിച്ചു.
മോത്തിലാൽ നെഹ്രു ഇംഗ്ലീഷ് വിലാസം https://ml.wikipedia.org/wiki/Motilal_Nehru
ഇന്ത്യൻ സ്വാതന്ത്ര്യസമരസേനാനിയും, ഇന്ത്യൻ നാഷണൽ കോൺഗ്രസ്സിന്റെ പ്രസിഡന്റുമായിരുന്നു മോത്തിലാൽ നെഹ്രു (6 മെയ് 1861 – 6 ഫെബ്രുവരി 1931).
രണ്ടുതവണ ഇന്ത്യൻ നാഷണൽ കോൺഗ്രസ്സിന്റെ പ്രസിഡന്റായിരുന്നു അദ്ദേഹം.
സ്വതന്ത്ര ഇന്ത്യയുടെ ആദ്യ പ്രധാനമന്ത്രി ജവഹർലാൽ നെഹ്രുവിന്റെ പിതാവ് കൂടിയായിരുന്നു അദ്ദേഹം.
ബാല്യം,വിദ്യാഭ്യാസം
ഈസ്റ്റിന്ത്യാ കമ്പനിയുടെ ആദ്യത്തെ അഭിഭാഷകനായിരുന്നു മോത്തിലാലിന്റെ മുത്തച്ഛനായിരുന്ന ലക്ഷ്മീനാരായണൻ.
മോത്തിലാലിന്റെ പിതാവ് ഗംഗാധർ ഒരു പോലീസ് ഉദ്യോഗസ്ഥനായിരുന്നു.
ജയ്പൂർ സംസ്ഥാനത്തിലെ ഖേത്രിയിലാണ് മോത്തിലാൽ തന്റെ ബാല്യകാലം ചിലവഴിച്ചത്.
അദ്ദേഹത്തിന്റെ മുതിർന്ന സഹോദരനായിരുന്ന നന്ദലാൽ അവിടുത്തെ ദിവാൻ ആയിരുന്നു.
1870 ൽ നന്ദലാൽ തന്റെ പദവി രാജിവെച്ച് ആഗ്രയിൽ അഭിഭാഷകനായി ജോലി നോക്കാൻ തുടങ്ങി.
അതോടെ അദ്ദേഹത്തിന്റെ കുടുംബവും ആഗ്രയിലേക്ക് കുടിയേറി.
കുറേക്കാലങ്ങൾക്കു ശേഷം, ഹൈക്കോടതി അലഹബാദിൽ സ്ഥിരമായപ്പോൾ, നെഹ്രു കുടുംബം അവിടെ സ്ഥിരവാസമുറപ്പിച്ചു.
പാശ്ചാത്യരീതിയിലുള്ള വിദ്യാഭ്യാസം ലഭിച്ച ആദ്യകാല യുവാക്കളിൽ ഒരാളായിരുന്നു മോത്തിലാൽ.
കാൺപൂരിൽ നിന്നുമാണ് മോത്തിലാൽ തന്റെ സ്കൂൾ വിദ്യാഭ്യാസം പൂർത്തിയാക്കിയത്.
ഉപരിപഠനത്തിനായി അദ്ദേഹം അലഹബാദിലുള്ള മുയിർ സെൻട്രൽ കോളേജിൽ ചേർന്നുവെങ്കിലും ബി.എ ബിരുദം പൂർത്തിയാക്കാൻ കഴിഞ്ഞിരുന്നില്ല.
പിന്നീട് മോത്തിലാൽ കേംബ്രിഡ്ജ് സർവ്വകലാശാലയിൽ തുടർപഠനത്തിനായി ചേരുകയും ഒരു അഭിഭാഷകനായി ബ്രിട്ടനിലെ കോടതികളിൽ ജോലി നോക്കുകയും ചെയ്തു.
1883 ൽ മോത്തിലാൽ പരീക്ഷ ജയിക്കുകയും, കാൺപൂരിൽ അഭിഭാഷകനായി ജോലി തുടങ്ങുകയും ചെയ്തു.
മൂന്നുകൊല്ലങ്ങൾക്കുശേഷം മോത്തിലാൽ ഉത്തർപ്രദേശിലെ അലഹബാദിലേക്ക് പുതിയ അവസരങ്ങൾ തേടി പോവുകയുണ്ടായി.
മോത്തിലാലിന്റെ മുതിർന്ന സഹോദരൻ നന്ദലാൽ അലഹബാദ് ഹൈക്കോടതിയിലെ പേരെടുത്ത ഒരു അഭിഭാഷകനായിരുന്നു.
മോത്തിലാൽ നഗരത്തിൽ തന്നെ സ്ഥിരതാമസമാക്കാൻ നിശ്ചയിച്ചു.
1887 ൽ നന്ദലാൽ മരണമടയുകയും, ആ കുടുംബത്തിന്റെ ബാദ്ധ്യത കൂടി മോത്തിലാലിന്റെ ചുമതലയിലാവുകയും ചെയ്തു.
കഠിനാധ്വാനം കൊണ്ട് അലഹബാദ് ഹൈക്കോടതിയിലെ അറിയപ്പെടുന്ന ഒരു അഭിഭാഷകനാകാൻ മോത്തിലാലിനു കഴിഞ്ഞു.
1900 ലാണ് മോത്തിലാൽ ആനന്ദ് ഭവൻ എന്ന വലിയ വീട് സ്വന്തമാക്കുന്നത്.
1909 ൽ ബ്രിട്ടനിലെ പരമോന്നത നീതിപീഠമായ പ്രൈവി കൗൺസിലിൽ അഭിഭാഷകനായി അദ്ദേഹത്തിനു ജോലി ചെയ്യാൻ അവസരം ലഭിച്ചു.
യൂറോപ്പിലക്കുള്ള അദ്ദേഹത്തിന്റെ തുടർച്ചയായുള്ള യാത്രകൾ ബ്രാഹ്മണസമൂഹത്തിന്റെ അതൃപ്തിക്കു കാരണമായി.
ബ്രാഹ്മണർ അന്നത്തെക്കാലത്ത് സമുദ്രം മുറിച്ചു കടന്ന് യാത്രചെയ്യാൻ പാടില്ലായിരുന്നു, അങ്ങനെ ചെയ്താൽ ബ്രാഹ്മണ്യം നഷ്ടപ്പെടുമെന്നും പിന്നീട് അത് തിരിച്ചുകിട്ടാൻ ധാരാളം കർമ്മങ്ങൾ അനുഷ്ഠിക്കേണമെന്നുമുള്ള അന്ധവിശ്വാസം   വച്ചുപുലർത്തിയിരുന്നു.
അക്കാലത്ത് അഹമ്മദാബാദിൽ നിന്നും പ്രസിദ്ധീകരിച്ചിരുന്ന ദ ലീ‍ഡർ എന്ന ദിനപത്രത്തിന്റെ ഭരണനിർവഹണകമ്മിറ്റിയിൽ മോത്തിലാൽ അംഗമായിരുന്നു.
1918 ൽ ഗാന്ധിജിയുടെ ആശയങ്ങളിൽ ആകൃഷ്ടനായി രാഷ്ട്രീയത്തിൽ പ്രവേശിച്ചു.
മോത്തിലാൽ രണ്ട് തവണ  ഇന്ത്യൻ നാഷണൽ കോൺഗ്രസ്സിന്റെ പ്രസിഡന്റായി സേവനമനുഷ്ഠിച്ചു.
നിസ്സഹകരണപ്രസ്ഥാനത്തിന്റെ ഭാഗമായി അറസ്റ്റുചെയ്ത് ജയിലിലടക്കപ്പെട്ടു.
1922 ലെ ചൗരിചൗരാ സംഭവുമായി ബന്ധപ്പെട്ട് നിയമലംഘനസമരം നിറുത്തിവെച്ച ഗാന്ധിജിയുടെ നടപടിയെ തുറന്ന ഭാഷയിൽ മോത്തിലാൽ വിമർശിച്ചു.
കോൺഗ്രസ്സിൽ ജവഹർലാൽ നെഹ്രുവിന്റെ രംഗപ്രവേശത്തോടെ മോത്തിലാൽ സ്ഥാനമൊഴിഞ്ഞു.
ജവഹർലാൽ നെഹ്രുവിന്റെ പുത്തൻ ആശയങ്ങൾക്കും, പ്രവർത്തനരീതികൾക്കും കോൺഗ്രസ്സിൽ ഏറെ പിന്തുണകിട്ടിയിരുന്നു.
കോൺഗ്രസ്സിന്റെ നേതൃത്വം പിതാവിൽ നിന്നും പുത്രനിലേക്കു കൈമാറുന്നത് കുടുംബാംഗങ്ങൾ സന്തോഷത്തോടെയാണ് നോക്കിക്കണ്ടത്.
ബ്രിട്ടനിൽ നിന്നും ഇന്ത്യക്ക് ഡൊമിനിയൻ സ്റ്റാറ്റസ് പദവി എന്ന നിർദ്ദേശത്തെ മോത്തിലാൽ സ്വാഗതം ചെയ്തിരുന്നുവെങ്കിലും, ജവഹർലാൽ അതിനെ എതിർത്തിരുന്നു.
കാശ്മീരി ബ്രാഹ്മണസ്ത്രീയായിരുന്ന സ്വരൂപാ റാണിയെയാണ് മോത്തിലാൽ വിവാഹം കഴിച്ചത്.
ജവഹർലാൽ നെഹ്രു മൂത്ത മകനായിരുന്നു.
രണ്ടു പെൺകുട്ടികൾ കൂടിയുണ്ടായിരുന്നു ഈ ദമ്പതികൾക്ക്.
സരൂപും കൃഷ്ണയും.
സരൂപ് പിന്നീട് വിജയലക്ഷ്മി പണ്ഡിറ്റ് എന്ന പേരിൽ പ്രശസ്തയായി.
കൃഷ്ണ, കൃഷ്ണ ഹുതീസിംങ് എന്ന പേരിൽ അറിയപ്പെടുന്ന എഴുത്തുകാരിയായി മാറി.
പിൽക്കാലത്ത് സ്വതന്ത്ര ഇന്ത്യയുടെ പ്രധാനമന്ത്രിയായി മാറിയ ഇന്ദിരാ ഗാന്ധി അദ്ദേഹത്തിന്റെ പൗത്രിയും മറ്റൊരു പ്രധാനമന്ത്രി രാജീവ് ഗാന്ധി പ്രപൗത്രനുമായിരുന്നു.
മോത്തിലാൽ റോയി ഇംഗ്ലീഷ് വിലാസം https://ml.wikipedia.org/wiki/Motilal_Roy
ബംഗാളിൽ നിന്നുള്ള ഒരു വിപ്ലവകാരിയും സാമൂഹ്യ പരിഷ്കർത്താവും പത്രപ്രവർത്തകനുമാണ് മോത്തിലാൽ റോയി (1883 ജനുവരി 5 - 1959 ഏപ്രിൽ 10).
ഇദ്ദേഹം ദേശീയവാദി സംഘടനയായ 'പ്രബർത്തക് സംഘ' (പ്രവർത്തക സംഘം) സ്ഥാപിച്ചു.
ബംഗാളിലെ ഹൂഗ്ലി ജില്ലയിലെ ചന്ദൻനഗറിലാണ് (പഴയ ചന്ദ്രനഗർ) മോത്തിലാൽ റോയ് ജനിച്ചത്.
ഉത്തർ പ്രദേശിലെ ഛേത്രി രജപുത്ര കുടുംബത്തിലെ അംഗമായ ബീഹാറിലാൽ സിംഹ റോയിയുടെ മകനാണ്.
ഫ്രീ ചർച്ച് ഇൻസ്റ്റിറ്റ്യൂട്ടിലാണ് മോത്തിലാൽ റോയിയുടെ സ്കൂൾ വിദ്യാഭ്യാസം പൂർത്തിയായത്.
മകളുടെ മരണത്തെത്തുടർന്ന് അദ്ദേഹം വൈഷ്ണവിസത്തിലേക്ക് ആകൃഷ്ടനായി.
തുടർന്ന് പാവപ്പെട്ട ആളുകളെ സഹായിക്കുന്നതിനായി 1920-ൽ ഒരു സംഘടനയുണ്ടാക്കി.
1905-ൽ ബംഗാൾ വിഭജനത്തിനെതിരെയുള്ള പ്രതിഷേധ പരിപാടികളിൽ മോത്തിലാൽ റോയ് പങ്കെടുത്തു.
പിന്നീട് അദ്ദേഹം ബംഗാളിലെ സായുധ വിപ്ലവകാരികളുമായി ചേർന്ന് പ്രവർത്തിക്കുവാൻ തുടങ്ങി.
1908-ൽ നരേൻ ഗോസ്വാമിയെ വധിക്കുന്നതിനുള്ള റിവോൾവർ എത്തിച്ചുകൊടുത്തത് മോത്തിലാലായിരുന്നു.
അരവിന്ദഘോഷിന്റെ ആശയങ്ങളിൽ ആകൃഷ്ടനായ മോത്തിലാൽ റോയി പ്രബർത്തക സംഘ എന്നൊരു സംഘടനയ്ക്കു രൂപം നൽകി.
അതോടെ 'സംഘ ഗുരു' എന്ന പേരിൽ അദ്ദേഹം അറിയപ്പെടാൻ തുടങ്ങി.
സംഘത്തിന്റെ മുഖപ്രസിദ്ധീകരണമായ 'പ്രബർത്തക്' ദ്വൈവാരികയിൽ മഹീന്ദ്ര നാഥ് നായകിനെ പോലുള്ള വിപ്ലവകാരികൾ എഡിറ്ററായി പ്രവർത്തിച്ചിട്ടുണ്ട്.
മോത്തിലാൽ റോയിയുടെ വീടും പ്രബർത്തക സംഘിന്റെ ഓഫീസും നൂറുകണക്കിനു സ്വാതന്ത്ര്യ സമരസേനാനികളുടെ അഭയകേന്ദ്രങ്ങളായിരുന്നു.
വിപ്ലവകാരികൾക്കു പണവും ആയുധങ്ങളും എത്തിച്ചുകൊടുക്കുന്നതിലും മോത്തിലാലിനു പങ്കുണ്ടായിരുന്നു.
1910 ഫെബ്രുവരി 21-ന് അരവിന്ദഘോഷ് ചന്ദൻനഗർ സന്ദർശിച്ചപ്പോൾ റോയിയുടെ വീട്ടിലാണ് താമസിച്ചിരുന്നത്.
ചന്ദൻനഗറിൽ വിദ്യാലയങ്ങൾ, ലൈബ്രറികൾ, ഹോസ്റ്റലുകൾ, ഖാദി വ്യവസായ കേന്ദ്രങ്ങൾ, അച്ചടിശാലകൾ എന്നിവയും മോത്തിലാൽ സ്ഥാപിച്ചിട്ടുണ്ട്.
മോന വാസു
ഒരു ഇന്ത്യൻ ടെലിവിഷൻ അഭിനേത്രിയാണ് മോന വാസു (ജനനം 15 ഒക്ടോബർ 1982).
STAR പ്ലസിലെ Miilee എന്ന ടിവി പരമ്പരയിലെ ടൈറ്റിൽ കഥാപാത്രമായ Miilee എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതലായും അറിയപ്പെടുന്നത്.
2003-ൽ അവർ ന്യൂ ഡൽഹിയിലെ ശ്രീ വെങ്കിടേശ്വര കോളേജിൽ നിന്ന് സോഷ്യോളജിയിൽ ബിരുദം പൂർത്തിയാക്കി.
അഭിനയത്തിൽ ഒരു കരിയർ പിന്തുടരുന്നതിനായി അവർ മുംബൈയിലേക്ക് താമസം മാറി.
കരിയർ ടെലിവിഷൻ
പ്രമുഖ ബ്രാൻഡുകളുടെ നിരവധി പരസ്യങ്ങളിൽ അഭിനയിച്ച് 2003-ൽ മോന വാസു തൻ്റെ ടെലിവിഷൻ അഭിനയ ജീവിതം ആരംഭിച്ചു.
2003 മുതൽ 2004 വരെ STAR ഗോൾഡിൽ ഓപ്പറേഷൻ ഗോൾഡ് എന്ന പ്രതിവാര ട്രാവൽ ഷോയിൽ അവർ ആതിഥേയത്വം വഹിച്ചു.
ഇന്ത്യൻ ആർമിയിലെ സൈനികരുടെ ജീവിതത്തെക്കുറിച്ച് അറിയുക എന്നതായിരുന്നു ഈ ഷോയുടെ ആശയം.
2004 ലെ സഹാറ വൺ ടെലിഫിലിം 30 ഡേ ട്രയൽ എന്ന സിനിമയിൽ അവർ ഒരു പ്രധാന വേഷം ചെയ്തു.
ഈ ലൈറ്റ് ഹാർട്ടഡ് റോം-കോം നിഖിൽ (കബീർ സദാനന്ദ്), ഷൈലി (മോന വാസു) ദമ്പതികളുടെ കഥയാണ്.
സുഹാന ഭാട്ടിയയും രാജെൻ മഖിജാനിയും ചേർന്ന് രചിച്ച ഈ ചിത്രം ആ വർഷത്തെ ഇന്ത്യൻ ടെലി അവാർഡിൽ 'മികച്ച സ്ക്രിപ്റ്റ്' ആയി നാമനിർദ്ദേശം ചെയ്യപ്പെട്ടു.
2005-നും 2006-നും ഇടയിൽ സ്റ്റാർ പ്ലസിലെ പ്രൈംടൈം ഡെയ്‌ലി സീരിയൽ മൈലിയിൽ അവർ പ്രധാന വേഷം ചെയ്തു.
2007-ൽ 'ടോപ്പ് 10 ആക്ഷൻ ഹീറോസ്', 'ടോപ്പ് 10 ലവ് ട്രയാംഗിൾസ്', 'ടോപ്പ് 10 സിസ്ലിംഗ് സിംഗിൾസ്' തുടങ്ങിയ വിഭാഗങ്ങൾ ഉൾപ്പെട്ട സ്റ്റാർ വണ്ണിലെ പ്രതിവാര ഗാനങ്ങളുടെ കൗണ്ട്ഡൗൺ ഷോ ഐഡിയ ഏക് സേ ബാദ് കർ ഏക് അവർ ഹോസ്റ്റ് ചെയ്തു.
ബന്ധൻ എന്ന മാച്ച് ഫിക്സിംഗ് ഏജൻസി നടത്തുന്ന സുൽഭ ആര്യയുടെ മകൾ 9X- ലെ ജമേഗി ജോഡി ഡോട്ട് കോം എന്ന ടിവി സീരിയലിൽ സവിതയുടെ വേഷം അവർ ചെയ്തു.
Ssshhhh...
Koi Hai എന്ന ഹൊറർ ഷോയിലും അവർ ഒരു എപ്പിസോഡിക് വേഷം ചെയ്തു.
2008 മുതൽ 2009 വരെ എൻഡിടിവി ഇമാജിനിലെ പ്രൈം ടൈം സോപ്പ് ഓപ്പറ രാധാ കി ബേടിയാൻ കുച്ച് കർ ദിഖായേംഗിയിൽ മൂത്ത മകൾ രോഹിണിയുടെ വേഷം അവർ ചെയ്തു.
2009-ൽ സോണി ടിവിയിലെ സ്പെഷ്യൽസ് @ 10 എന്ന എപ്പിസോഡിൽ മോന വാസു അഭിനയിച്ചു.
2009-ൽ ഇസ് ജംഗിൾ സേ മുജെ ബച്ചാവോ (ഐ ആം എ സെലിബ്രിറ്റി, ഗെറ്റ് മി ഔട്ട് ഓഫ് ഹിയർ എന്നതിൻ്റെ ഇന്ത്യൻ പതിപ്പ്) എന്ന റിയാലിറ്റി ഷോയിൽ വിജയിച്ചതോടെയാണ് അവർ പ്രശസ്തയായത്.
ബാലാജി ടെലിഫിലിംസിൻ്റെ പരിചയം, നീൽ സൈമണിൻ്റെ ലാസ്റ്റ് ഓഫ് ദ റെഡ് ഹോട്ട് ലവേഴ്‌സിൻ്റെ ഒരു കോമഡി നാടകത്തിൻ്റെ അഡാപ്‌റ്റേഷനായ സൗരഭ് ശുക്ല സംവിധാനം ചെയ്ത റെഡ് ഹോട്ട് എന്ന നാടകത്തിലാണ് അവർ പിന്നീട് അഭിനയിച്ചത്.
2011-ൽ ന്യൂഡൽഹിയിലെ കമാനിയിൽ ഏഷ്യയിലെ ഏറ്റവും വലിയ നാടകോത്സവമായ ഭാരത് മഹാോത്സവത്തിലും ഐഐഎം അഹമ്മദാബാദിൻ്റെ വാർഷിക ഉത്സവമായ ചാവോസിലും ഈ നാടകം അവതരിപ്പിച്ചിരുന്നു.
2013ൽ പുറത്തിറങ്ങിയ മാസി എന്ന ചിത്രത്തിലൂടെയാണ് മോന വാസു സിനിമ രംഗത്ത് അരങ്ങേറ്റം കുറിച്ചത്.
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് മോന വാസു അവലംബം ↑ ↑ ↑ 1 2 ↑ ↑
മോത്തിലാൽ നെഹ്‌റു മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Motilal_Nehru_Medical_College
ഉത്തർപ്രദേശിലെ അലഹബാദിലെ ഒരു സർക്കാർ മെഡിക്കൽ കോളേജാണ് മോത്തിലാൽ നെഹ്രു മെഡിക്കൽ കോളേജ് (എം‌എൽ‌എൻ മെഡിക്കൽ കോളേജ് അല്ലെങ്കിൽ എം‌എൽ‌എൻ‌എം‌സി).
ഇത് പണ്ഡിറ്റ് മോത്തിലാൽ നെഹ്‌റുവിന്റെ സ്മരണയ്ക്കായി സ്ഥാപിച്ചതാണ്.
1854 നവംബർ 7 ന് ബ്രിട്ടീഷ് പാർലമെന്റ് അംഗമായ ലെസ്ലി ഹഡ്‌സൺ, ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ ഭരണത്തിൻ കീഴിലുള്ള മെഡിക്കൽ കോളേജുകൾ ഇന്ത്യയിൽ ആരംഭിക്കാനുള്ള ബ്രിട്ടീഷ് സർക്കാരിന്റെ പദ്ധതിയെക്കുറിച്ച് ഒരു ചോദ്യം ഉന്നയിച്ചു.
1861 ഓടെ ബോംബെ , കൊൽക്കത്ത , മദ്രാസ് , ലാഹോർ , അലഹബാദ് എന്നീ അഞ്ച് നഗരങ്ങളിൽ മെഡിക്കൽ കോളേജുകൾ ആരംഭിക്കുമെന്ന് ബന്ധപ്പെട്ട മന്ത്രി സർ ചാൾസ് വുഡ് മറുപടി നൽകി.
1904 നവംബർ 17 ന് അലഹബാദിൽ മദൻ മോഹൻ മാൽവിയയുടെ നേതൃത്വത്തിൽ ഇന്ത്യയുടെ അന്നത്തെ വൈസ്രോയി കർസൺ പ്രഭു നിയമിച്ച പ്രതിനിധിസംഘത്തിന്റെ മുഖ്യ വക്താവായിരുന്നു മോത്തിലാൽ നെഹ്‌റു.
ഈ കൂടിക്കാഴ്ചയിൽ മോട്ടിലാൽ നെഹ്‌റു 50 വർഷം മുമ്പ് ബ്രിട്ടീഷ് സർക്കാർ നൽകിയ വാഗ്ദാനത്തെക്കുറിച്ച് വൈസ്രോയിയെ ഓർമ്മിപ്പിക്കുകയും അക്കാലത്ത് യുണൈറ്റഡ് പ്രവിശ്യയുടെ തലസ്ഥാനമായിരുന്ന അലഹബാദിൽ ഒരു മെഡിക്കൽ കോളേജും ഇല്ലാതിരുന്നത് അഗാധമായ ഖേദമാണെന്ന് അദ്ദേഹത്തോട് പറയുകയുമുണ്ടായി.
ബ്രിട്ടീഷ് സർക്കാർ നിർദ്ദേശിച്ച സമയത്തിന് ഒരു നൂറ്റാണ്ടിനുശേഷം നെഹ്‌റുവിന്റെ നൂറാം ജന്മദിനത്തിന് ഒരു ദിവസം മുമ്പാണ് ഡോ. രാജേന്ദ്ര പ്രസാദ് 1961 മെയ് 5 ന് മോത്തിലാൽ  നെഹ്രു മെഡിക്കൽ കോളേജ് ഔദ്യോഗികമായി  ഉദ്ഘാടനം ചെയ്തത്.
തുടക്കത്തിൽ സൗത്ത് മലാക്കയിലെ ബ്രിട്ടീഷ് ഡിസ്ട്രിക്റ്റ് ജയിലിന്റെ പരിസരം കോളേജിനായി ഏറ്റെടുത്തു.
സ്വാതന്ത്ര്യ പ്രസ്ഥാനത്തിൽ പ്രധാന പങ്കുവഹിച്ചതിന്റെ പേരിൽ 1930 ൽ മോട്ടിലാൽ നെഹ്രുവിനെ അവിടെ തടവിലാക്കുകയും കഠിനമായ അസുഖത്തെത്തുടർന്ന് മോചിപ്പിക്കുകയും ചെയ്തിരുന്നു.
ഇത് 1931 ഫെബ്രുവരി 6 ന് അദ്ദേഹത്തിന്റെ മരണത്തിന് കാരണമായി.
പിന്നീട്, 1963 ൽ, യുണൈറ്റഡ് പ്രവിശ്യയുടെ ഗവർണറുടെ വസതിയായിരുന്ന സർക്കാർ ഭവനം കോളേജിനായി ഏറ്റെടുക്കുകയും ജയിൽ പരിസരം സ്വരൂപ് റാണി നെഹ്രു ഹോസ്പിറ്റലായി മാറ്റുകയും ചെയ്തു (പണ്ഡിറ്റ് മോട്ടിലാൽ നെഹ്‌റുവിന്റെ ഭാര്യയുടെ പേര്).
പ്രധാൻ മന്ത്രി സ്വയം രക്ഷാ യോജനയുടെ (PMSSY) മൂന്നാം ഘട്ടത്തിന്റെ ഭാഗമായി ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ അടിസ്ഥാനത്തിൽ ഇൻസ്റ്റിറ്റ്യൂട്ട് നവീകരിക്കാൻ കേന്ദ്രസർക്കാർ തീരുമാനിച്ചു.
അതുവഴി നവീകരണച്ചെലവിന്റെ 80% കേന്ദ്രസർക്കാരും 20% സംസ്ഥാന സർക്കാരും വഹിക്കും.
അവലംബം പുറംകണ്ണികൾ Web Group of the alumni of MLN Medical College;Allahabad Archived 2013-09-01 at the Wayback Machine .
Details on CPMT website Details on MCI website
മോത്തിലാൽ വർമ്മ Motilal Verma Motilal Verma
മഹാനായ ഇന്ത്യൻ സ്വാതന്ത്ര്യ സമര സേനാനിയും ദേശസ്നേഹിയും ആയിരുന്നു മോത്തിലാൽ വർമ്മ .
1906 ൽ മധ്യപ്രദേശിലെ കട്നി ജില്ലയിൽ സമ്പന്നനും മാന്യമായ കുടുംബത്തിലായിരുന്നു അദ്ദേഹത്തിന്റെ ജനനം.
അദ്ദേഹം ഒരു ഗുസ്തിക്കാരനായിരുന്നു.
പരമ്പരാഗത ഇന്ത്യൻ ജിംനേഷ്യങ്ങൾ സന്ദർശിക്കുന്നത് അദ്ദേഹം ഏറെ ഇഷ്ടപ്പെട്ടിരുന്നു.
ഇന്ത്യ സ്വാതന്ത്യത്തിനായി നിലകൊണ്ടു സ്വാതന്ത്ര്യസമരങ്ങൾക്കായുള്ള ഇന്ത്യയുടെ പോരാട്ടത്തിൽ
1930 ൽ മഹാത്മാഗാന്ധിയുടെ അഭ്യർത്ഥന മാനിച്ച് അദ്ദേഹം ജംഗിൾ സത്യാഗ്രഹത്തിൽ പങ്കുചേർന്നു.
അതിന്റെ ഫലമായി, അദ്ദേഹം 6 മാസത്തെ കഠിനതടവിനു വിധേയനായിരുന്നു.
ബ്രിട്ടീഷ് രാജ് പ്രകാരം  അദ്ദേഹത്തിന്റെ കുടുംബത്തിന്റെ സ്ഥാവരവും സ്ഥായിയായ സ്വത്തും എല്ലാം പിടിച്ചെടുത്തു.
പണവും ആഭരണങ്ങളും കൊണ്ട് തന്റെ ഭവനം നിറച്ച ഒരു കാലം ഉണ്ടായിരുന്നു.
എന്നാൽ, സ്വാതന്ത്ര്യസമരത്തിൽ തന്റെ രാജ്യത്തിനു വേണ്ടി അദ്ദേഹം എല്ലാം അർപ്പിച്ചു.
ഒരു നീണ്ട പോരാട്ടത്തിന് ശേഷം, തന്റെ 200 വർഷത്തെ പാരമ്പര്യ വീടിന്റെ പുനർ നിർമ്മാണത്തിനായി അദ്ദേഹത്തിന് സാധിച്ചു.
1942 ലെ ക്വിറ്റ് ഇന്ത്യാ സമരത്തിൽ അദ്ദേഹം സജീവമായി പങ്കെടുക്കുകയും 8 മാസം ജയിൽ ശിക്ഷ അനുഭവിക്കുകയും ചെയ്തു.
ഇക്കാലത്ത് ബ്രിട്ടീഷുകാർ തന്റെ സ്വത്തും വസ്തുവകകളും ബ്രിട്ടീഷുകാർ പിടിച്ചെടുത്തു.
ഇതൊക്കെ വീണ്ടെടുക്കാൻ അദ്ദേഹത്തിന് കഴിഞ്ഞില്ല.
തത്ഫലമായി, ചെറുകിട ബിസിനസ് സ്ഥാപനങ്ങൾക്കിടയിൽ ഒരു പാവപ്പെട്ട കർഷക തൊഴിലാളിയായി ജോലി ചെയ്തു.
മഹാനായ ഇന്ത്യൻ വിപ്ലവകാരിയായ ചന്ദ്രശേഖർ ആസാദിനോടൊപ്പം പ്രവർത്തിക്കാനുള്ള പദവി അദ്ദേഹത്തിന് ലഭിച്ചു.
1928 ൽ ഝാൻസിയിൽ നിന്നും അലഹബാദിലേക്ക് പോവുന്നതിനിടയിൽ പോലീസിന്റെ കണ്ണുകളിൽ നിന്ന് രക്ഷപെടാൻ ആസാദ് സഹായിച്ചു.
ഗംഗാ നദീതീരത്തുള്ള അലഹബാദിൽ ചന്ദ്രശേഖറുമായി അദ്ദേഹം കൂടിക്കാഴ്ച നടത്തി.
അവിടെ ഗംഗയുടെ വെള്ളത്തിൽ ചലിക്കുന്ന മത്സ്യങ്ങളെ വെടിവച്ചു കൊല്ലാൻ ആസാദ് ശ്രമിച്ചു.
ഗാന്ധിജിയേയും വിപ്ലവകാരിയായിരുന്ന മോത്തിലാൽ ഇന്ത്യൻ സ്വാതന്ത്ര്യസമരത്തിന് സംഭാവന നൽകി തന്റെ രാജ്യത്തെ സേവിച്ചു.
അദ്ദേഹം ഒന്നും തന്നെ പ്രതീക്ഷിക്കുന്നില്ല.
തന്റെ മഹനീയ പ്രവൃത്തികൾക്ക് രാഷ്ട്രീയ നേട്ടങ്ങൾ ഒന്നും അവൻ ആഗ്രഹിച്ചില്ല.
1935 ൽ ഡോ. രാജേന്ദ്രപ്രസാദ് തന്റെ വീട് സന്ദർശിക്കുകയും പിന്നീട് സ്വതന്ത്ര ഇന്ത്യയുടെ ആദ്യ പ്രസിഡന്റായി തിരഞ്ഞെടുക്കപ്പെടുകയും ചെയ്തു 1962 മുതൽ മോത്തിലാൽ സ്വാതന്ത്ര്യ പോരാളികളുടെ പെൻഷൻ സ്വീകരിച്ചു.
വളരെ ലളിതവും സത്യസന്ധവുമായ ഒരു വ്യക്തിയായിരുന്നു അദ്ദേഹം.
അദ്ദേഹം ഒരിക്കലും ആരെയും ആശ്രയിച്ചതേയില്ല.
1993 ൽ മധ്യപ്രദേശിലെ കറ്റ്നി ജില്ലയിൽ അദ്ദേഹം അന്തരിച്ചു.
പ്രശസ്തനായ എഴുത്തുകാരൻ അദ്ദേഹത്തിന്റെ അനന്തരവനുമായ ശ്രീ അനിൽ വർമ മോത്തിലാൽ വർമയിൽ നിന്ന് ധാരാളം പ്രചോദനം ഉൾക്കൊണ്ടു.